PMIndiaData/PMIndiaSum huggingface dataset:
کابینہ نے، ہندوستان  اور ڈنمارک کے درمیان سائنس، ٹیکنالوجی اور اختراع کے میدان میں تعاون پر ہوئے مفاہمت نامے کے  بارے میں آگاہ کیا

نئی دہلی،27/جون۔وزیراعظم جناب نریندر مودی کی زیر قیادت مرکزی کابینہ نے ہندوستان اور ڈنمارک کے درمیان سائنس، ٹکنالوجی اور اختراع کے میدانوں میں تعاون پر ہوئے مفاہمت نامے کے بارے میں آگاہ کیا ہے۔ ہندوستان اور ڈنمارک کے درمیان سائنسی اور ٹیکنالوجی تعلقات دونوں ممالک کے درمیان سائنس، ٹیکنالوجی اور اختراع کے میدان میں تعاون پر ہوئے ایک معاہدے پر دستخط کے ذریعہ 22 مئی 2018 کو ایک تاریخی سنگ میل پر پہنچ گئے۔ فوائد: اس سے باہمی تعلقات میں ایک نیا باب کھل جائے گا کیونکہ دونوں اطراف سے اب سائنس ، ٹیکنالوجی اور اختراع کے میدانوں میں باہمی مفاد کے لئے اہم مرکوزیت کے ذریعہ اضافی طاقتوں کی حوصلہ افزائی کریں گے۔ اس مفاہمت نامے کا مقصد ہندوستان اور ڈنمارک کے درمیان سائنس، ٹیکنالوجی اور اختراع کے ساتھ باہمی مفاد کے لئے آپس میں حوصلہ افزائی، فروغ اور تعاون کریں گے۔ اس میں شراکت داروں میں ہند اور ڈنمارک کے سائنسی اداروں کے تحقیق کار ، ادیب، لیبارٹریوں اور کمپنیوں کے آر اینڈ ڈی ہوں گے۔ قابل تجدید توانائی، پانی ، مادی سائنس، سستی حفظان صحت، مصنوعی حیاتیات، فعال فنڈ اور نیلی معیشت کو فوری طور پر تعاون کے لئے ممکنہ میدانوں کے طور پر شناخت کئے گئے ہیں۔
وزیراعظم نے مولانا ابوالکلام آزاد اور آچاریہ جے بی کرپلانی کو ان کی سالگرہ پر خراج تحسین پیش کیا

نئی دہلی۔11 نومبر؛ وزیراعظم جناب نریندر مودی نے مولانا ابوالکلام آزاد اور آچاریہ جے بی کرپلانی کو ان کی سالگرہ کے موقعے پر خراج تحسین پیش کیا ہے۔ وزیر اعظم نے کہا کہ ہندوستانی تاریخ کی دو نامور شخصیات مولانا ابوالکلام آزاد اور آچاریہ جے بی کرپلانی کو ان کے یوم پیدائش کے موقع پر خراج تحسین پیش کرتا ہوں۔ ہندوستان کی تحریک آزادی میں اور اس کے بعد ملک کی تعمیر میں ان کی خدمات بہت سود مند رہیں۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( ,
وزیراعظم کا  چھتیس گڑھ کے  گورنر بلرام جی داس  ٹنڈن کے انتقال پر  اظہار تعزیت

نئی دہلی، 14 اگست 2018/ وزیراعظم جناب نریندر مودی نے چھتیس گڑھ کے گورنر آنجہانی بلرام جی داس ٹنڈن کے انتقال پر تعزیت کا اظہار کیا ہے۔ وزیراعظم نے کہاہے کہ چھتیس گڑھ کے گورنر جناب بلرام جی داس ٹنڈن کے انتقال سے افسردہ ہوں۔ ہم نے ایک ایسی معزز عوامی شخصیت کو کھودیا ہے جن کی سماج کے تئیں خدمات کو ہمیشہ یاد رکھا جائے گا۔ دکھ کی اس گھڑی میں میرے خیالات ان کے اہل خانہ اور بہی خواہو ں کے ساتھ ہیں۔ جناب بلرام جی داس ٹنڈن نے پنجاب میں امن اورترقی کے لئے دہائیوں تک کام کیا ۔ صنعت اور مزدوروں کی فلاح بہبود سے گہری دلچسپی رکھنے والے بلرام جی داس ٹنڈ ن کے انتظامی تجربات نے ریاست کو گرانقدر فائدہ پہنچایا۔ ایمرجنسی کی مخالفت میں اپنی حوصلہ مندی کے اظہار کے لئے وہ یاد رکھے جائیں گے ۔ ۔۔۔۔۔۔۔۔۔۔۔ م ن۔ م م ۔ ج۔
کابینہ نے ڈی این  اے ٹیکنالوجی (استعمال اور عمل؍ا یپلیکیشن) ریگولیشن بل 2018 کو منظوری دی

ڈی این اے لیباریٹریوں کے الحاق اور ریگولیشن کو لازمی قرار دیا نئی دہلی،4؍جولائی/ وزیراعظم جناب نریندر مودی کی قیادت میں مرکزی کابینہ نے ڈی این اے ٹیکنالوجی (استعمال اور عمل) ریگولیشن بل، 2018 کو اپنی منظوری دے دی ہے۔ تفصیلات: ڈی این اے پر مبنی تکنیک (استعمال اورریگولیشن)بل 2018 پر عمل آوری کا بنیادی مقصد ڈی این اے پر مبنی فورینسک ٹیکنالوجیز کی توسیع کو ، جس کا مقصد ملک کے انصاف کی فراہمی نظام کو مستحکم کرنا ہے، اپنی منظوری دے دی ہے۔ ڈی این اے پر مبنی ٹیکنالوجیوں کی افادیت جرائم کے معاملات کو سلجھانے اور گمشدہ افراد کی شناخت کے لئے دنیا بھر میں تسلیم کی جاتی ہے۔ ملک میں اس ٹیکنالوجی کے استعمال کے ساتھ، اس بل کے مجوزہ وسیع تر استعمال کا مقصد ڈی این اے لیباریٹریوں کےالحاق اور ریگولیشن کو لازمی قرار دیئے جانے کے علاوہ ڈی این اے ٹیسٹ کے بھروسے مند نتائج حاصل کرنا اور ہمارے شہریوں کے پرائیویسی کو محفوظ یا ان کے غلط استعمال ہونے سے بچانے کو یقینی بنانا ہے۔ انصاف کی جلد از جلد فراہمی۔ سزا دلانے کی شرح میں اضافہ۔ بل کی تجویزات سے گمشدہ افراد کے درمیان کراس میچنگ کرنے کی اہلیت حاصل ہو سکے گی اور ملک ان ہلاک شدگان کی لاشوں کی پہنچان کر نا آسان ہو جائے گا۔ دوسری جانب آفات کے شکار لوگوں کی لاشوں کی شناخت کرنا آسان ہو جائے گا۔ پس منظر: فورینسک ڈی این اے پروفائلنگ کا ایسے جرائم کو سلجھانے میں بہت زیادہ اہمیت ہے، جن میں انسانی جسم (جیسے قتل، زنا بالجبر، انسانی اسمگلنگ یا شدید طور پر زخمی) کو متاثر کرنے والے نیز جائیداد (جیسے چوری، سیندھ لگانے اور ڈکیتی سمیت) کے نقصان سے متعلق معاملوں سے جڑے جرائم کو سلجھایا جاتا ہے۔ 2016 کے قومی جرائم ریکارڈ بیورو کے اعداد و شمار کے مطابق، ملک میں ایسے جرائم کی کل تعدادسالانہ 3 لاکھ سے زیادہ ہے۔ فی الحال، ان میں سے صرف بہت چھوٹے حصے کا ہی ڈی این اے ٹیسٹ کیا جاتاہے۔ امید ہے کہ جرائم کے ایسے زمروں میں اس ٹیکنالوجی کے وسیع تراستعمال سے نہ صرف انصاف کے عمل میں تیز ی آئے گی، سزا دالنے کی شرح میں بھی اضافہ ہوگا، جو فی الحال صرف 30 فیصد (2016 کے این سی آر بی اعداد و شمار )ہے۔
سوامی وویکانند کی جینتی پروزیر اعظم کا سلام عقیدت

نئی دہلی،12۔جنوری ۔وزیراعظم جناب نریندر مودی نے سوامی وویکانند کی جینتی پر انہیں سلام عقیدت پیش کیا ہے ۔ اپنے پیغام میں وزیر اعظم نے کہا ہے کہ سوامی وویکانند کی جینتی پر میں انہیں سلام عقیدت نذر کرتا ہوں ۔آج قومی یومِ نوجوان ہے اور میں اپنے نوجوانوں کی ناقابل شکست توانائی اور جوش وجذبے کو ،جو نئے بھارت کے معمار قوم ہیں ،سلام کرتا ہو ں ۔ م ن ۔ رم
کابینہ نےبھارت کے انسٹی ٹیوٹ آف چارٹرڈ اکاؤنٹنٹس اور بحرین کے ، بحرین انسٹی ٹیوٹ آف بینکنگ اینڈ فائنانس کے درمیان مفاہمت نامے کو منظوری دی

نئی دہلی،18؍جولائی،وزیراعظم جناب نریندر مودی کی صدارت میں مرکزی کابینہ نے بھارت کے انسٹی ٹیوٹ آف چارٹرڈ اکاؤنٹنٹس آف انڈیا ، (آئی سی اے آئی) اور بحرین کے ، بحرین انسٹی ٹیوٹ آف بینکنگ اینڈ فائنانس (بی آئی بی ایف) کے درمیان ایک مفاہمت نامے کو منظوری دی ہے جس کا مقصد بحرین میں اکاؤنٹنگ ، مالی اور آڈٹ کے علم کی بنیادی کو مستحکم کرنا اور مل کر کام کرنا ہے۔ خصوصیات: آئی سی اے آئی اکاؤنٹنگ اور فائنانس سے متعلق بی آئی بی ایف کے تازہ نصاب پر نظر ثانی کرکے بی آئی بی ایف کو تکنیکی امداد فراہم کرے گا۔ آئی سی اے آئی اپنے سی اے کے کورس کے نصاب کو متعارف کرانے کی سفارش کرے گا جس سے بی آئی بی ایف کے طلباء کو آئی سی اے آئی کے امتحان میں شامل ہونے میں آسانی ہوگی جس سے انہیں آئی سی اے آئی کی رکنیت بھی مل سکے گی۔ آئی سی اے آئی ، بی آئی بی ایف کے فاضل طلباء کے لئے آئی سی اے آئی کے پیشہ ورانہ امتحان کے انعقاد میں تکنیکی مدد فراہم کرے گا۔ یہ مفاہمت نامہ آئی سی اے آئی کے ارکان کو اپنی پیشہ ورانہ سرگرمیوں کو وسعت دینے کا موقع فراہم کرے گا اور اس کے ساتھ ساتھ آئی سی اے آئی مقامی قومی صلاحیتوں کی تعمیر کو مستحکم کرنے میں مدد کرے گا۔ اس کا مقصد اس کے ارکان ، طلباء اور ان کی تنظیموں کے بہترین مفاد میں باہمی طور پر مفید تعلقات قائم کرنے کے لئے مل کر کام کرنا ہے۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-و ا- ق ر)
وزیر اعظم نے جناب محمد اسرارالحق کے انتقال پر تعزیت کا اظہار کیا

نئیدہلی07دسمبر۔وزیراعظم جناب نریندر مودی نے جناب محمد اسرارالحق کے انتقال پرتعزیت کا اظہار کیا ہے ۔ وزیراعظم نے کہا :’’ جناب محمد اسرارالحق ، جو بہار میں کشن گنج سے لوک سبھا کے ممبر پارلیمنٹ تھے ، انتقال پرصدمہ ہوا ہے ۔ میں دکھ کی ا س گھڑی میں ان کے کنبے او ر ان کے حامیوں کے ساتھ ہوں ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔اس ۔رم
وزیراعظم نے این ڈی ایم اے کی چھٹی میٹنگ کی صدارت کی

نئیدہلی18اکتوبر۔وزیر اعظم جناب نریندر مودی نے قدرتی آفات سے نمٹنے والی قومی اتھارٹی (این ڈی ایم اے ) کی نئی دلی میں آج چھٹی میٹنگ کی صدارت کی ۔ وزیراعظم نے ملک میں اثر انداز ہونے والی قدرتی آفات کی صورت حال سے موثر طورسے نمٹنے اورکارروائی کرنے کے لئے این ڈی ایم اے کی سرگرمیوں کا جائزہ لیا۔ انہوں نے این ڈی ایم اے کی طرف سے شروع کئے گئے پروجیکٹوں کا بھی جائزہ لیا۔ وزیر اعظم نے مختلف متعلقہ فریقوں کے درمیان بہتر تال میل اور زندگی اوراملاک کو بچانے کے لئے موثر کارروائی کرنے کے لئے مزید مشترکہ مشقوں کی ضرورت پر زور دیا ۔ انہوں نے قدرتی آفات سے نمٹنے کے میدان میں عالمی مہارت پیدا کرنے کی ضرورت پر بھی زور دیا۔ مرکزی وزیر داخلہ جناب راج ناتھ سنگھ ، مرکزی وزیر خزانہ جناب ارون جیٹلی اور زراعت وکسانوں کی بہبود کے مرکزی وزیر جناب رادھا موہن سنگھ بھی میٹنگ میں شریک ہوئے ۔ اس کے علاوہ این ڈی ایم اے کے ارکان اور افسران نے بھی میٹنگ میں شرکت کی ۔ 5388U-
وزیراعظم کا سندری دورہ، جھارکھنڈ میں مختلف ترقیاتی پروجیکٹس کا سنگ بنیاد رکھا

نئی دہلی،25 مئی / وزیراعظم جناب نریندر مودی نے آج سندری میں منعقدہ ایک تقریب میں حکومت ہند اور حکومت جھارکھنڈ کے مختلف ترقیاتی پروجیکٹس کا سنگھ بنیاد رکھا۔ ان پروجیکٹس میں شامل ہیں: ہندوستان اُرورک اور رساین لمیٹیڈ کے سندری فرٹیلائزر پروجیکٹ کا احیاء گیل (جی اے آئی ایل) کے رانچی سٹی گیس ڈسٹری بیوشن پروجیکٹ آل انڈیا انسٹی ٹیوٹ آف میڈیکل سائنسیز (اے آئی آئی ایم ایس -ایمس)، دیوگڑھ دیوگڑھ ہوائی اڈے کا فروغ پٹراٹو سپر تھرمل پاور پروجیکٹ وزیراعظم جن اوشدھی کیندروں کے مفاہمت ناموں (ایم اویو) کے تبادلے کے دوران بھی شامل ہے ۔ مجمع سے خطاب کرتے ہوئے وزیراعظم نے بھگوان برسا منڈا کو نذرانہ عقیدت پیش کیا۔ انہوں نے اس موقع پر کہا کہ ریاستی حکومت اور مرکزی حکومت ، جھارکھنڈ کی تیز رفتار ترقی کے لئے مل کر کام کر رہی ہیں ۔ وزیراعظم نے کہا کہ آج جن پروجیکٹس کا سنگ بنیاد رکھا گیا ہے ، ان کی قیمت 27000 کروڑ روپے ہے۔ انہوں نے کہا کہ ان ترقیاتی پروجیکٹس سے جھارکھنڈ کے نوجوانوں کو مواقع حاصل ہوں گے ۔ انہوں نے کہا کہ جب وہ آفس کے بارے میں سوچتے تھے تو 18000 گاؤں دکھائی دیتے تھے جن میں اب تک بجلی کی رسائی نہیں تھی ۔ انہوں نے مزید کہا کہ ہم نے ان گاؤوں اور وہاں کے لوگوں کی زندگی میں روشنی لانے کے لئے کام کیا۔ اب ہم ایک قدم اور آگے بڑھ گئے ہیں اور ہندوستان کے ہر گھر میں بجلی پہنچانے کو یقینی بنانے کا عزم کیا ہے۔ وزیراعظم جناب مودی نے کہا کہ فرٹیلائزر پلانٹ جو بند پڑے تھے ان کی احیاء کا عمل جاری ہے اس سے سب سے زیادہ فائدہ مشرقی ہندوستان کو پہنچے گا۔ وزیراعظم نے مزید کہا کہ ریاست میں حفظان صحت شعبے میں جھارکھنڈ میں ایمس کے قیام سے یکسر تبدیلی آئے گی اور صورتحال تبدیل ہو جائے گی ۔ انہوں نے کہا کہ غریب لوگوں کو اعلیٰ حفظان صحت خدمات میسر ہوں گی۔ وزیراعظم نے کہا کہ مرکزی حکومت نے ہوائی سفر کو قابل رسائی اور سستا بنانے کی کوشش کی۔
وزیراعظم نے ویسٹرن کورٹ اینیکسی میں ارکان پارلیمنٹ کیلئے

نئی دہلی،4 ؍اپریل؍وزیراعظم جنا ب نریندر مودی نے آج نئی دلی میں نو تعمیرشدہ ویسٹرن کورٹ اینیکسی کا افتتاح کیا۔ یہ عمارت ارکان پارلیمنٹ کیلئےعارضی رہائش گاہ کے طور پر استعمال کی جائے گی۔ اس موقع پر اظہا ر خیال کرتے ہوئے وزیراعظم جناب نریندر مودی نے اس پروجیکٹ کی تکمیل میں لوک سبھا کی اسپیکر محترمہ سمترا مہاجن کی کوششوں کیلئے ان کی تعریف کی۔ انہوں نے مزید کہاکہ محترمہ مہاجن نے ہمیشہ ہی ارکان پارلیمنٹ کی فلاح و بہبود کا خیال رکھا ہے۔ جنا ب مودی نے کہا کہ اس پروجیکٹ میں جس طرح توجہ دی گئی ہے، اس سے ا ن کی دلچسپی کا اظہار ہوتا ہے۔ وزیراعظم نے کہا کہ یہ پروجیکٹ مقررہ وقت اور لاگت کے اندر مکمل کیا گیا ہے۔ جنا ب مودی نے ا س پروجیکٹ کی تعمیرمیں شامل تمام لوگوں کو مبارکباد دی۔ وزیراعظم نے کہا کہ جب نئے ارکان پارلیمنٹ منتخب ہو کر آتے ہیں، تو انہیں ہوٹلوں میں قیام کرنا پڑتا ہے، جن سے انہیں کچھ پریشانیاں پیش آتی ہیں۔ البتہ انہوں نے کہا کہ اکثر جس چیز کا خیال نہیں رکھا جاتا ، وہ یہ ہے کہ سابق ارکان مقررہ وقت کے بعد بھی ان میں قیام کرتے ہیں۔ وزیراعظم نے زور دیتے ہوئے کہا کہ مرکزی حکومت ڈاکٹر بابا صاحب امبیڈکرکےذریعےدکھائے گئے راستے پر گامزن ہے۔ ڈاکٹر امبیڈکر کے نظریات ہم آہنگی اور ایک ساتھ رہنے پر مشتمل ہیں۔ انہوں نے کہا کہ حکومت کا مشن ہے کہ انتہائی غریب لوگوں کیلئے کام کیا جائے۔ وزیراعظم نے اعلان کیا کہ نئی دلی میں 26 علی پور روڈ پر ڈاکٹر باباصاحب امبیڈکرکی یاد منانے کیلئے یادگارکا، جو ڈاکٹر امبیڈکر کا مہا پَری نِروان کی جگہ تھی۔ ان کی سالگرہ کے موقع پر 13 اپریل کو افتتاح کیا جائے گا۔ انہوں نے کچھ لوگوں کی طرف سے ڈاکٹر امبیڈکر کے نام پر کھیلی جانے والی سیاست کی مذمت کی۔
وزیراعظم نے جناب ایم وینکیا نائیڈو کا نائب صدر جمہوریہ کے عہدہ پر ایک سال مکمل ہونے کے موقعے پر منعقدہ کتاب کے اجرا  کی تقریب سے خطاب کیا

نئیدہلی۔02 ستمبر 2018؛ وزیراعظم جناب نریندر مودی نے آج جناب ایم وینکیا نائیڈو کے نائب صدر جمہوریہ کے عہدے پر ایک سال مکمل ہونے کے موقعے پر منعقدہ کتاب –’موونگ آن، موونگ فارورڈ – اے ایئر اِن آفس‘ کے اجرا کی تقریب سے خطاب کیا۔ انہوں نے نائب صدر جمہوریہ کو کتاب کی پہلی جلد بھی پیش کیا۔ اس موقعے پر بولتے ہوئے ، وزیراعظم نے کہا کہ انہیں کئی سال جناب ایم وینکیا نائیڈو کے ساتھ کام کرنے کا موقع ملا۔ انہوں نے کہا کہ جناب ایم وینکیا نائیڈو نے ہمیشہ ہی دیگر سبھی باتوں سے اوپر کام پر زور دیا ہے۔ وزیراعظم نے کہا کہ جناب ایم وینکیا نائیڈو کو جو بھی ذمہ داری دی گئی، اس کو انہوں نے انتہائی محنت کے ساتھ پورا کیا اور اس کردار کے ساتھ آسانی سے تال میل بٹھا یا ۔ وزیراعظم نے کہا کہ جناب ایم وینکیا نائیڈو تقریباً 50 سالوں سے عوام زندگی میں رہے ہیں – 10 سال طلبا کی سیاست میں اور 40 سال ریاستی اور قومی سیاست میں۔ جناب نریندر مودی نے کہا کہ جناب ایم وینکیا نائیڈو کے پاس سبھی زمرے کے لوگوں کے ساتھ گھل مل جانے کی صلاحیت ہے اور اس کے ساتھ ساتھ وہ ڈسپلن میں بھی رہتے ہیں۔ وزیراعظم نے کہا کہ جناب ایم وینکیا نائیڈو کو جو بھی ذمہ دی گئی، انہوں نے اسے ایک ویژنری قیادت پیش کی۔ یہ یقینی بنانے کے لیے کہ دیئے گئے کام کے ساتھ مکمل انصاف ہو، وہ بہترین ماہرین کی خدمات لیتے ہیں۔ وزیراعظم نے یاد دلایا، جب سابق وزیراعظم جناب اٹل بہاری واجپئی جناب ایم وینکیا نائیڈو کو اپنے کابینہ میں شامل کرنا چاہتے تھے، اس وقت جناب نائیڈو نے دیہی ترقیاتی وزارت کا پورٹ فولیو دیئے جانے کی گزارش کی تھی۔ جناب ایم وینکیا نائیڈو دل سے ایک کسان ہیں اور کسانوں اور زراعت کے بہبود کے تئیں سنجیدہ ہیں۔ وزیراعظم نے کہا کہ صرف جناب ایم وینکیا نائیڈو کی کوششوں کی وجہ سے ہی وزیراعظم دیہی سڑک منصوبہ وجود میں آیا۔ انہوں نے کہا کہ ایسے وقت میں جب سیاسی مباحثہ صرف ریل گاڑیوں کے اسٹاپیج کے ارد گرد ہی مرکوز رہتا تھا، جناب نائیڈو نے یہ یقینی بنایا کہ لیڈر سڑکوں اور رابطہ کے دیگر ذرائع کے متعلق بھی سوچیں۔ وزیراعظم نے نائب صدر جمہوریہ کے خطاب کے ہنر اور ان کے ذریعے استعمال کیے جانے والے جملوں کی ستائش کی، چاہے وہ انگریزی ہو یا پھر تلگو۔ انہوں نے کہا کہ یہ قابل قدر ہے کہ نائب صدر جمہوریہ نے اپنی ذمہ داری کے دوران پہلے سال کے متعلق ایک طرح کا رپورٹ کارڈ پیش کیا ہے جس میں پارلیمنٹ کے اندر اور پارلیمنٹ کے باہر دونوں ہی جگہوں پر کیے گئے ان کے وسیع کاموں کیتفصیل شامل ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
کابینہ نے انسٹی ٹیوٹ آف چارٹرڈ اکاؤنٹینس آف انڈیا اور نیشنل بورڈ آف اکاؤنٹینس اور آڈیٹرس، تنزانیہ کے درمیان مفاہمت نامے کو منظوری دی

نئی دہلی/ 18جولائی ۔وزیراعظم جناب نریندر مودی کی سربراہی میں مرکزی کابینہ نے انسٹی ٹیوٹ آف چارٹرڈ اکاؤنٹینس آف انڈیا(آئی سی اے آئی) اور نیشنل بورڈ آف اکاؤنٹینس اینڈ آڈیٹرس(این بی اے اے) ، تنزاینہ کے درمیان ممبر مینجمنٹ، پیشہ وارانہ اخلاقیات، تکنیکی تحقیق، مسلسل جاری پیشہ وارانہ فروغ، پیشہ وارانہ اکاؤنٹینس ٹریننگ، آڈٹ کوالٹی مانیٹرنگ، اکاؤنٹنگ معلومات کی جدید کاری، پیشہ وارانہ اور دانشورانہ فروغ کے میدانوں میں آپسی تعاون کے فریم ورک پر مفاہمت نامے پر دستخط کو منظوری دے دی ہے۔
وزیر اعظم نے ویڈیو برج کے ذریعہ ملک بھر کے مدرا یوجنا استفادہ کنندگان سے ملاقات کی

نئی دلّی ،29 مئی؍ وزیر اعظم جناب نریندر مودی نے آج ویڈیو برج کے ذریعہ ملک بھر کے مدرا یوجنا استفادہ کنندگان سے ملاقات کی ۔ حکومت ہند کی اسکیموں کے مختلف استفادہ کنندگان کے ساتھ وزیر اعظم کی ویڈیو برج سیریز کی یہ دوسری ویڈیو کانفرنس ملاقات ہے ۔ وزیر اعظم نے مدرا یوجنا کے استفادہ کنندگان کے ساتھ اس ملاقات پر مسرت کا اظہار کیا اور کہا کہ مدرا یوجنا روزگار کی فراہمی کا ایک وسیلہ بن گئی ہے ۔انہوں نے کہا کہ ان اقدامات کے ذریعہ اپنا روزگار پیدا کر کے سود خوروں اور بچولیوں سے نجات حاصل ہو ئی ہے ۔ اس سے نوجوانوں ، خواتین اور ان دیگر لوگوں کے لئے نئے مواقع ملے ہیں جو اپنا روزگار شروع کرنا یا بڑھانا چاہتے ہیں ۔ پردھان منتری مدرا یوجنا کے تحت حکومت نے اب تک 5.75 لاکھ کروڑ روپئے پر مشتمل 12 کروڑ قرض تقسیم کئے ہیں ۔ جس میں سے 3.25 کروڑ روپئے کے 28 فیصد قرض پہلی بار روزگار شروع کرنے والوں کو تقسیم کئے گئے ہیں ۔ کل تقسیم کئے گئے قرض کا 74 فیصد حصہ خواتین کو دیا گیا ہے جس میں سے 55 فیصد ایس سی ؍ ایس ٹی اور دیگر پسماندہ ذاتیں شامل ہیں ۔ وزیر اعظم نے پی ایم ایم وائی استفادہ کنندگان سے خطاب کے دوران کہا کہ اسکیم سے غریبوں کی زندگی میں تبدیلی آئی ہے ۔ انہوں نے کہا کہ چھوٹے اوربہت چھوٹے کاروباریوں کی مدد کر کے اس اسکیم نے لوگوں کو اقتصادی ، سماجی طور پر مضبوط کیا ہے اور انہیں کامیابی کا ایک پلیٹ فارم فراہم کیا ہے ۔ وزیر اعظم نے خود روزگار پیدا کرنے کی اہمیت پر زوردیتے ہوئے کہا کہ خود روزگاری اب ایک فخر کامعاملہ بن گیا ہے اور انہوں نے ان چیزوں کا حصول ممکن بنا دیا ہے جو کہ پہلے نا ممکن تصور کی جاتی تھیں ۔ ملاقات کے دوران وزیر اعظم نے کہا کہ اگر مدرا یوجنا چند برس پہلے لاگو کر دی جاتی تو ان لاکھوں لوگوں کو اپنا خود کا روزگار شرو ع کرنے میں مدد مل جاتی اوروہ بڑی تعداد میں ہجرت کرنے سے بچ جاتے ۔ وزیر اعظم سے ملاقات کے دوران استفادہ کنندگان نے بتایا کہ مدرایوجنا نے کس طرح انہیں اپنا کاروبار قائم کرنے میں مدد کی اور کس طرح وہ دوسروں کے لئے روزگار کی فراہمی میں مدد گار بن سکے ۔ پردھان منتری مدرا یوجنا ( پی ایم ایم وائی ) اسکیم وزیر اعظم کے ذریعہ غیر کارپوریٹ ، غیر کسان ، چھوٹے ؍ بہت چھوٹے کاروباریوں کو دس لاکھ روپئے تک کا قرض فراہم کرنے کے لئے 08 اپریل ، 2015 کو جاری کی گئی تھی ۔ یہ قرض پی ایم ایم وائی کے تحت مدرا قرض کہے جاتے ہیں ۔ یہ قرض کمرشیل بینک ، آر آر بی ، اسمال فائننس بینک ، کو آپریٹیو بینک ، ایم ایف آئی اور این بی ایف سی کے ذریعہ دیئے جاتے ہیں ۔ ۔ ۔ ۔ ۔ ۔
کابینہ نے، ہندوستان  اور ڈنمارک کے درمیان مویشی پروری اور ڈیری کے میدانوں میں تعاون کےبارے میں آگاہ کیا

نئی دہلی،27/جون۔وزیراعظم جناب نریندر مودی کی سربراہی میں مرکزی کابینہ نے ہندوستان اور ڈنمارک کے درمیان مویشی پروری اور ڈیری کے میدانوں میں تعاون کے لئے مفاہمت نامے پر ہوئے دستخط کے بارے میں مطلع کیا۔ اس مفاہمت نامے پر 16 اپریل 2018 کودستخط کئے گئے تھے۔ مذکورہ مفاہمت نامے( ایم او یو) کا مقصد دونوں ملکوں کے درمیان مویشی پروری اور ڈیری سے متعلق میدانوں میں باہمی تعاون کو فروغ دینا ہے تاکہ ڈیری فارمنگ پر موجود معلومات کو فروغ اور ادارہ جاتی استحکام میں توسیع کی جاسکے۔ دونوں اطراف کے نمائندوں پر مشتمل ایک مشترکہ ورکنگ گروپ اس کے تحت تشکیل دیا جائے گا جو مشترکہ پروگراموں کی تشکیل، تعاون کوسہل بنانا اور مشورے اور بعد میں تجزیہ کو فروغ دینا ہے۔ ڈنمارک کے ساتھ یہ شراکت داری امید ہے کہ مویشیوں کی نسل پروری، مویشیوں کی صحت اور ڈیری دودھ، اور چارے وغیرہ کے انتظام کے میدان میں معلومات اور مہارت کے تبادلے کو سہل بنایاجاسکے گا۔ اس کامقصد ہندوستانی مویشیوں کی پیداوار اور پیداواریت(پروڈکٹویٹی) کو بڑھانا ہے۔اس میں باہمی مفاد میں مویشیوں کی تجارت بھی شامل ہے۔
وزیراعظم ٹیکن پور کے بی ایس ایف اکیڈمی میں منعقد ہونے والی سالانہ ڈی جی پی کانفرنس میں شرکت کریں گے

نئی دہلی۔06 جنوری، 2018؛ وزیراعظم جناب نریندر مودی مدھیہ پردیش کے ٹیکن پور میں واقع بی ایس ایف اکیڈمی میں منعقد ہونے والی ڈی جی پی اور آئی جی پی کی سالانہ کانفرنس میں شرکت کریں گے۔ ڈی جی پی کانفرنس سالانہ تقریب ہے جس میں ملک کے اعلیٰ پولیس افسران سکیورٹی سے متعلق امور پر تبادلہ کرتے ہیں۔ وزیراعظم جناب نریندر مودی اس سے پہلے آسام کے گوہاٹی میں 2014 میں ، سال 2015 میں گجرات کے رن آف کچھ میں اور 2016 میں حیدرآباد میں نیشنل پولیس اکیڈمی میں منعقدہ کانفرنس سے خطاب کیا تھا۔ پچھلی میٹنگ کے دوران سرحد پار دہشت گردی اور بنیاد پرستی پر تفصیلی گفت و شنید ہوئی تھی۔ وزیراعظم نے لیڈر شپ ، ہلکے ہنر اور اجتماعی تربیت کی اہمیت پر زور دیا۔ انہوں نے پولیس فورس کے لیے ٹیکنالوجی اور انسانی انٹرفیس کی ضرورت پر زور دیا۔ قومی راجدھانی کے باہر ڈی جی پی سالانہ کانفرنس کا انعقاد وزیراعظم کے اس ویژن کے موافق ہے جس میں انہوں نے ایسی کانفرنس کو صرف دلی تک محدود نہ رکھنے بلکہ اسے پورے ملک میں منعقد کرانے کی تلقین کی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ م ن ۔ رض۔ م ج۔ ت ح
نیپال کے سابق وزیر اعظم پشپ کمل دہل پرچنڈ کی وزیراعظم سے ملاقات

نئیدہلی۔08ستمبر 2018؛ نیپال کے سابق وزیراعظم اور نیپال کمیونسٹ پارٹی کے مشترکہ چیئرمین جناب پشپ کمل دہل پرچنڈ نے آج وزیراعظم نریندر مودی سے ملاقات کی۔ دونوں لیڈروں نے ہند- نیپال تعلقات میں پیش رفت اور باہمی مفاد کے دیگر امور پر تبادلہ خیال کیا۔ وزیراعظم نے اپنے گزشتہ تبادلہ خیال کا ذکر کیا اور جناب دہل کا ہند-نیپال تعلقات کو مستحکم کرنے کی غرض سے اہم خدمات کے لیے شکریہ ادا کیا۔ اپنے گزشتہ دو دورۂ نیپال کا ذکر کرتے ہوئے وزیراعظم نے کہا کہ ہند-نیپال تعلقات کو اعلیٰ سطحی تبادلۂ خیال سے تقویت حاصل ہوئی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
مرکزی کابینہ نے ٹیچروں کی تعلیم کی قومی کونسل کے قانون 1993 میں ترمیم منظوری دے دی ہے

نئی دہلی 01 نومبر/ مرکزی کابینہ نےجس کی صدارت، وزیر اعظم جناب نریندر مودی نے کی، ٹیچروں کی تعلیم کی قومی کونسل کے قانون 1993 میں ترمیم کی منظوری دے دی ہے جسے پارلیمنٹ میں پیش کیا جائے گا اور اب اس کا نام ٹیچروں کی تعلیم کی قومی کونسل (ترمیمی قانون 2017) ہوگا۔ اس کا مقصد ان مرکزی اور ریاستی یونیورسٹیوں کو پچھلی تاریخ سے تسلیم کرنا ہے جو این سی ٹی ای کی اجازت کے بغیر ٹیچروں کی تعلیم کے کورس چلا رہی ہیں۔ اس ترمیم کا مقصد مرکزی/ ریاستی / مرکز کے زیر انتظام علاقوں کے فنڈ سے چلنے والے ان اداروں اور یونیورسٹیوں کو پچھلی تاریخ سے تسلیم کرنا ہے جو این سی ٹی ای کی منظوری کے بغیر 2017-18 تک ٹیچروں کی تعلیم کے کورس چلا رہی ہوں گی۔پچھلی تاریخوں سے تسلیم کرنے کی یہ کارروائی صرف ایک مرتبہ کے لیے ہے اور اس کا مقصد اس بات کو یقینی بنانا ہے کہ جو طلبا ان اداروں سے امتحان پاس کرچکے ہیں یا ابھی زیر تعلیم ہیں ان کے مستقبل کو کوئی نقصان نہ پہنچے۔ اس ترمیم کے ذریعے ان طلبا کو جو ان اداروں / یونیورسٹیوں میں زیر تعلیم ہیں یا ان سے پہلے ہی کامیاب ہوکر نکل چکے ہیں ایک ٹیچر کے طور پر روزگار کا اہل قرار دیا جاسکے۔ ان مقاصد کو مد نظر رکھتے ہوئے انسانی وسائل کی ترقی کی وزارت کے تحت اسکولی تعلیم اور لائبریری سے متعلق شعبے نے یہ ترمیمات کی ہیں۔ ٹیچروں کی تعلیم کے کورس مثلا بی ایڈ اور ڈی ای آئی ای ڈی چلانے والے تمام اداروں کے لیے ضروری ہے کہ وہ این سی ٹی ای قانون کی دفعہ 14 کے تحت ٹیچروں کی تعلیم کی قومی کونسل سے اپنی حیثیت تسلیم کرائیں۔ اس کے علاوہ اس طرح کے تسلیم شدہ اداروں / یونیورسٹیوں کے نصابوں کی بھی این سی ٹی ای قانون کی دفعہ 15 کے تحت اجازت حاصل کی جائے۔ این سی ٹی ای نے تمام مرکزی یونیورسٹیوں اور ریاستی اداروں / ریاستی یونیورسٹیوں اور تعلیم و تربیت کے ضلع اداروں (ڈی آئی ای ٹی ایس) کو مطلع کیا تھا کہ وہ قانونی ضابطوں کا خیال رکھیں جس کے تحت ٹیچروں کی تعلیم کے کورس چلانے کے لیے پہلے سے اجازت حاصل کرنا لازمی ہے اور اس کے لیے انھیں 31 مارچ 2017 تک این سی ٹی ای کو اس صورت میں کہ اس طرح کے اداروں یا یونیورسٹیوں نے ای سی ٹی ای کی اجازت کے بغیر اس طرح کے کورس چلا رکھے ہیں، مطلع کرنا لازمی ہے اور ماضی کے مسائل کی صرف ایک مرتبہ کے لیے حل کی تجویز سے مطلع کیا جانا چاہیے۔ پس منظر این سی ٹی ای قانون 1993 یکم جولائی 1995 کو عمل میں آیا تھا اور اس کا اطلاق ریاست جموں وکشمیر کو چھوڑ کر پورے ملک پر ہوتا ہے۔ اس قانون کا اصل مقصد این سی ٹی ای کا قیام ہے تاکہ ٹیچروں کے تعلیمی نظام کا منصوبہ بند اور مربوط فروغ ہوسکے اور اس نظام کے ضابطوں اور معیارات پر عمل درآمد کو یقینی بنایا جاسکے۔ قانون کے ان مقاصد کو حاصل کرنے کے لیے قانون میں علاحدہ سے ضابطے بنائے گئے ہیں جن کے تحت ٹیچروں کی تعلیم کے کورسوں کو تسلیم کیا جاتا ہے اور تسلیم شدہ اداروں اور یونیورسٹیوں کی طرف سے ان پر عمل درآمد کے لیے رہنما خطوط مرتب کئے جاتے ہیں۔
وزیراعظم نریندر مودی نے  یونیسکو کے تخلیقی شہروں کے نیٹ ورک  میں  شامل ہونے پر  چنئی  کو مبارک باد دی

نئی دہلی، 8 نومبر 2017، وزیراعظم جناب نریندر مودی نے چنئی شہر کو یونیسکو کے تخلیقی شہروں کے نیٹ ورک میں شامل کئے جانے پر چنئی کے عوام کو مبارک باد دی ہے۔ وزیراعظم نے کہا ہے ‘‘ چنئی کو اس کی موسیقی کی مالا مال روایات کے لئے یونیسکو کے تخلیقی شہروں کے نیٹ ورک میں شامل کئے جانے پر چنئی کے عوام کو مبارک باد ۔ ہماری مالا مال ثقافت کے لئے چنئی کا تعاون بیش بہا ہے۔ یہ بھارت کے لئے ایک فخر کا موقع ہے’’۔ ۔۔۔۔۔۔۔۔۔۔ م ن۔و ۔ ج۔
وزیر اعظم نے وجئے دشمی کے موقع پر سبھی کو مبارکباد پیش کی

وزیر اعظم جناب نریندر مودی نے وجئے دشمی کے موقع پر سبھی کو مبارکباد پیش ہے۔ جناب مودی نے اس خواہش کا اظہار کیا کہ یہ مبارک موقع ہر ایک کی زندگی میں ہمت، تحمل اور مثبت توانائی لائے۔ وزیر اعظم نے ٹویٹ کیا؛ ’’سبھی اہل وطن کو جیت کی علامت کے تہوار وجئے دشمی کی بہت بہت مبارکباد۔ میری تمنا ہے کہ یہ مبارک موقع ہر کسی کی زندگی میں ہمت، تحمل اور مثبت توانائی لے کر آئے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم کا یانگون میں بھارتی شہریوں  سے خطاب

نئی دہلی ،7ستمبر: وزیراعظم ، جناب نریندرمودی نے کل یانگون ، میانمارمیں بھارتی برادری سےخطاب کیا : وزیراعظم ، جناب نریندرمودی نے اجتماع کو خطاب کرتے ہوئے کہا کہ ‘‘ آپ سب بھارت اورمیانمارکے ان عظیم بیٹوں اور بیٹیوں کی ہزاروں سالوں پرمشتمل مشترکہ ثقافت اور تہذیب ، جغرافیہ اورتاریخ ، تمناوں اورحصولیابیوں کی نمائندگی کرتے ہیں ۔ وزیراعظم نے میانمار کی مالامال روحانی روایات پرروشنی ڈالی ۔ وزیراعظم نے کہا کہ بھارت نثراد افراد،‘راشٹردوت’ یا بھارت کے سفیر کی حیثیت رکھتے ہیں ۔انھوں نے کہاکہ یوگاکوعالمی پیمانے پرجو پہچان ملی ہے وہ دراصل غیرممالک میں سکونت پذیر بھارت نژاد افراد کی کامیابی ہے ، جو یوگاکو دنیا کے کونے کونے میں لے گئے ہیں ۔ وزیراعظم نے کہاکہ ‘‘جب میں آپ لوگوں سے ملتاہوں تومجھے بھی یہ احساس ہوتاہے کہ غیرممالک میں رہنے والے ہمارے افراد بھارت کے سرکاری حکام سے جس طرح کا ربط وضبط رکھتے ہیں ،اب وہ یک طرفہ ہرگز نہیں رہاہے ۔ہم صرف اپنے ملک میں اصلاحی عمل ہی نہیں کررہے ہیں بلکہ اسے کلی طورپرتبدیلی سے ہم کنارکررہے ہیں ۔ غربت ، دہشت گردی ، بد عنوانی ، فرقہ پرستی ،اور ذات پات کی تفریق سے پاک بھارت وجود میں آرہاہے ۔ وزیراعظم نے کہاکہ بھارت میں مرکزی حکومت بنیادی ڈھانچے پرتوجہ مرکوز کررہی ہے ۔ اب بنیادی ڈھانچے کا مطلب صرف سڑک اورریل ہی نہیں ہے بلکہ اس کے تحت ایسے دیگرمتعدد پہلوبھی شامل ہیں جوہمارے معاشرے میں بامعنی طورپر یاکوالٹی کے لحاظ سے تبدیلی لاسکتے ہیں ۔ انھوں نے کہا کہ حکومت سخت فیصلے لینے سے بھی نہیں ہچکچاتی۔ وزیراعظم نے کہاکہ جی ایس ٹی پورے ملک میں ایک نئی ثقافت یانیا طرز عمل متعارف کرارہی ہے ۔ انھوں نے کہاکہ بھارت کے لوگوں کو اس بات میں اعتمادہے کہ بھارت کو بدلا جاسکتاہے اور ہمارے نظام میں جو خرابیاں درآئی ہیں ہم ان سے نجات حاصل کرسکتے ہیں ۔ وزیراعظم نے کہا کہ بھارت ۔میانمارتعلقات میں عوام سے عوام کے مابین تعلقات ہی اس کی اصل قوت ہیں ۔ اس موقع پریانگون خطے کے وزیراعلیٰ ، جناب فیومن تھین بھی موجود تھے ۔